ВЪПРОСИ И ОТГОВОРИ ПО ПРОЦЕДУРА
№ BG161PO003-1.1.03 “РАЗВИТИЕ НА СТАРТИРАЩИ ИНОВАТИВНИ ПРЕДПРИЯТИЯ ЧРЕЗ ПОДКРЕПА ЗА ВНЕДРЯВАНЕ НА ИНОВАТИВНИ ПРОДУКТИ, ПРОЦЕСИ И УСЛУГИ”
 

ОТГОВОР НА ВЪПРОС № 64, 
ПУБЛИКУВАН НА 11.02.2011 г.
ВЪПРОС № 64
Въпрос към Управляващия орган на ОП „Конкурентоспособност”:
Въпроса ми е относно операция BG161PO003-1.1.03-2010, „Развитие на стартиращи иновативни предприятия чрез подкрепа за внедряване на иновативни продукти, процеси и услуги”.
1. Допустимо ли е кандидатстването и одобряването, при спазване на всички изисквания на Насоките за кандидатстване, на фирма регистрирана преди 16 месеца, за оборудване с информационни дълготрайни активи/информационни стени/, специализиран софтуер и строително-ремонтни работи свързани с поставянето и инсталирането на тези активи, за съдаването на IT клуб в гр. София, при условие, че фирмата отговаря на всички изисквания съгласно насоките за кандидатстване. В клуба ще се предоставят информационни услуги, включително борсови услуги, ще се правят презентации и други в тази насока.
 
Благодаря предварително за отговора.
Павел Янев

05.02.2011 г. (дата на постъпване на въпроса)

ОТГОВОР № 64
Основна цел на процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”е да стимулира развитието на стартиращи иновативни предприятия в България, като им предостави интегрирана консултантска и инвестиционна подкрепа за изпълнението на успешни проекти за внедряване в производството и пазарна реализация на иновативни продукти, процеси и услуги (като услугите следва да са резултат от внедрен иновативен процес или продукт) с висока добавена стойност.
Съгласно т. 2.1.1 от Насоките за кандидатсвтане, допустими по процедурата са кандидати, които са „…регистрирани до 3 /три/ години преди датата на подаване на проектно предложение по процедурата”.

По отношение на допустимостта на дейностите за закупуване на „дълготрайни активи/информационни стени/, специализиран софтуер и строително-ремонтни работи свързани с поставянето и инсталирането на тези активи” следва да имате предвид, че допустимите дейности по Елемент „Инвестиции” на процедурата включват: 
„…- Придобиване на нови машини (вкл. компютърно оборудване, необходимо за работата на специализиран софтуер, свързан с внедряването на иновативния продукт, процес или

услуга) и съоръжения, свързани с внедряване в производството на иновативния продукт,

процес или услуга;

- Придобиване на специализиран софтуер, свързан с внедряването на иновативния продукт, процес или услуга;

· Подобряване на функционалните характеристики на съществуващи сгради и/или производствени помещения чрез извършване на строително-монтажни работи (СМР) пряко свързани с инсталирането на закупеното по проекта оборудване – не повече от 30% от общите допустими разходи по проекта”.
Допълнително следва да имате предвид, че допустимите дейнсоти по процедурата включват придобиването на нови машини, както и специализиран софтуер, свързан с внедряването на иновативен продукт, процес или услуга.






